Discussió:Joves Independentistes Revolucionaris

message: Aquí dos proves de que el nom originari només crear-se el 1990 no portava el femení: una i dos i per tant l'article té el títol correcte per molt que ho diguen fonts que no diuen la veritat. Si es vol posar que es va afegir posteriorment que es pose però no podem manipular els noms de les organitzacions. Una més. Psaner (disc.) 23:40, 3 des 2022 (CET)
replies: text: Gràcies per respondre! Segons VP:CI, «Si teniu un conflicte d'interès llavors qualsevol canvi que es pugui veure com controvertit o no estrictament neutral, hauria de ser suggerit abans a la pàgina de discussió corresponent». Si us plau, el pròxim cop fes-ho de bon principi, sense necessitat que un administrador bloqui la pàgina. També pots demanar-ho a la Taverna si tens por que la pàgina de discussió no la vegi ningú.

text: Anant a la qüestió, gràcies pels enllaços. Per completesa també podies posar els que jo ja havia enllaçat a VP:PA, però ja ho faig jo: , , . Veiem doncs que els JIR feien servir les dues (les tres, de fet!) versions del nom. Deixa'm que recopili els punts forts de cada una:

text: Joves Independentistes Revolucionaris:

text: * És el nom que, lingüísticament, és normativament correcte.

text: * Segons s'intueix en els cartells, era el que feien servir originalment. Però no hi ha fonts que ho confirmin.

text: Joves Independentistes Revolucionaris i Revolucionàries:

text: * És el nom que fan servir les fonts.

text: * És el nom original de l'article.

text: * Segons s'intueix en els cartells, era el que feien servir finalment. Però no hi ha fonts que ho confirmin.

text: Davant d'això jo proposaria que al nom de l'article i a la introducció s'utilitzi el nom complet. Però, en canvi, en el cos d'aquest article s'utilitzi senzillament «els JIR» (i no «els i les JIR»). Als altres articles que l'enllacin proposo que s'utilitzi «els Joves Independentistes Revolucionaris (JIR)» el primer cop que es mencioni i «els JIR» a partir de llavors.

text: Estaria bé explicar al cos de l'article que hi va haver el canvi de nom (si és que realment n'hi va haver, perquè potser només canviava en funció de l'espai que volien utilitzar)... però abans caldria una font que ho confirmés. Afirmar-ho nosaltres sense font seria un cas clar de treball inèdit. FogueraC (disc.) 09:12, 4 des 2022 (CET)
replies: text: :El nom que hauria de dur l'article és aquell que diguin majoritàriament les fonts bibliogràfiques. M'interessa especialment com les anomena  o . Si hi ha molta divergència en els noms, sempre es pot usar el mètode "anteriorment..." o "altrament coneguda com..:" o "inicialment coneguda...". Hi ha entitats com La Caixa o Fundació Festa Major de Gràcia que han tingut noms diferents i no passa res. KRLS, (disc.) 09:46, 5 des 2022 (CET)
replies: text: ::En el llibre  (p.198; llistat acrònims) es parla de Joves Independentistes i Revolucionaris.

text: ::En el llibre  hi ha disparitat segons l'aparició:

text: ::* Joves Independentistes Revolucionaris i Revolucionàries (JIR) - p. 349, 662, 730

text: ::* Joves Independentistes Revolucionaris (JIR) p. 265, 841 (llista acrònims), 879 (bibliografia)

text: ::* Joves Independentistes i Revolucionaris (JIR) p, 507

text: ::* Joventuts Independentistes Revolucionàries (JIR) p. 593

text: ::La conclusió que en trec és que la denominació va anar mutant al llarg del temps i que en el fons tot bé a ser el mateix. Crec que l'article s'hauria de titular Joves Independentistes Revolucionaris (JIR) donat que en ambdues fonts s'especifica així en el llistat d'acrònims, possiblement la part que hi ha hagut més intervenció de l'editor del llibre. També penso que "Joves Independentistes Revolucionaris" encaixa més amb les sigles "JIR". Per tal de reflectir aquestes denominacions múltiples afegiria l'alternativa més coneguda així:

text: ::Joves Independentistes Revolucionaris (JIR), altrament coneguda com a Joves Independentistes Revolucionaris i Revolucionàries, fou una organització política juvenil... KRLS, (disc.) 17:37, 5 des 2022 (CET)
replies: text: :::Bona feina! Ara entenc la utilitat de l'índex onomàstic (: Jo havia mirat únicament els capítols que he utilitzat per l'article, que són precisament alguns dels que utilitzen la forma completa. La conclusió que en trec jo és la mateixa: tot ve a ser el mateix. Per això, jo no mencionaria les dues formes a la introducció, sembla una solució salomònica que només faria que fos més farragosa. A Wikidata és bon lloc per mantenir els dos noms, tal com has fet. Jo potser fins i tot posaria de rang preferit la versió curta, així crec que no sortirien tots dos a la infotaula. Si continuessin sortint tots dos es podria tenir tots dos amb rang normal. FogueraC (disc.) 14:54, 6 des 2022 (CET)
thread_title:  Nom originari sense el femení